مصلح الدین

مصلح الدین پاکستان کے مشہور فلمی موسیقار تھے جبکہ ان کی اہلیہ ناہید نیازی گلوکاری کے شعبے سے منسلک تھیں۔
 پیدائش 
مصلح الدین 1938ء میں کلکتہ میں پیدا ہوئے۔ ڈھاکا یونیورسٹی سے ایم اے کیا،
 موسیقار 
انھیں موسیقی سے بے حد دلچسپی تھی چنانچہ وہ قسمت آزمائی کے لیے پاکستان کے فلمی مرکز لاہور آگئے۔ یہاں ان کی ملاقات ہدایت کار لقمان سے ہوئی جنھوں نے مصلح الدین کی بنائی ہوئیں طرزیں سنیں تو انھیں اپنی فلم ’’آدمی‘‘ کی موسیقی ترتیب دینے کے لیے منتخب کر لیا۔ اس فلم کی کامیابی کے بعد مصلح الدین نے یکے بعد دیگرے متعدد فلموں کی موسیقی ترتیب دی جن میں راہ گذر، ہم سفر، زمانہ کیا کہے گا، دال میں کالا، دل نے تجھے مان لیا، دیوانہ، نہلے پہ دہلا، شکاری، جوکر، جوش، جان پہچان، آوارہ اور مٹی کے پتلے کے نام شامل ہیں۔ انھیں فلم ہم سفر کی عمدہ اور مسحور کن موسیقی ترتیب دینے پر نگار ایوارڈ بھی عطا کیا گیا تھا۔ مصلح الدین مغربی اور عربی موسیقی سے خوب استفادہ کرتے تھے لیکن وہ ان میں بنگالی موسیقی کی چاشنی اس طرح شامل کر دیا کرتے تھے کہ وہ اپنی لگنے لگتی تھی۔
 وفات 
7 اگست 2003ء کو مصلح الدین برمنگھم (انگلستان )میں وفات پاگئے۔https://tareekhepakistan.com/public/index.php/detail/2122
 حوالہ جات 

زمرہ:1938ء کی پیدائشیں
زمرہ:2003ء کی وفیات
زمرہ:تمغائے حسن کارکردگی وصول کنندگان